Lukuaika noin 1 min

Suomen Motoristit ry (Smoto) Perustettu vuonna 1989 Suomalaisten motoristien, moottoripyöräkerhojen ja järjestöjen yhteenliittymä ja yhteistyöelin, joka valvoo ja edistää suomalaisten motoristien etuja. Smotoon kuuluu jäsenkerhojen kautta ja henkilöjäseninä noin 17 000 motoristia

Suomen Motoristit ry:n (Smoto) mukaan moottoripyörien ajoneuvoverosta olisi luovuttava, koska se haittaisi merkittävästi mp-alaa ja sen työllisyyttä.

Smoton laskelman mukaan alan kaupankäynti supistuisi vuosittain 30 miljoonalla eurolla, minkä seurauksena työpaikkoja katoaisi lähes sata.

Pidemmällä aikavälillä moottoripyöräilyn suosion vähentyessä taloudellisissa vaikeuksissa oleva toimiala menettäisi lopulta kaikkiaan sadan miljoonan euron liikevaihdon ja useita satoja työpaikkoja, ennustaa Smoto tiedotteessa.

Valtio puolestaan menettäisi uusien moottoripyörien myynnistä kerättäviä verotuloja kaupankäynnin supistuessa.

Jos mp-veron laskennallinen kertymä vuosittain olisi 13 miljoonaa euroa, haitat olisivat hyötyjä suuremmat.

Mikäli vero kuitenkin tulee, Smoto vaatti, että se haittaisi mahdollisimman vähän moottoripyöräilyn jatkuvuutta ja siitä riippuvaisia elinkeinoja. Vero pitäisi kytkeä ajoneuvon ominaispäästöihin ja siitä pitäisi tehdä päiväkohtainen, jotta se olisi tasa-arvoinen autoista kannettavan ajoneuvoveron kanssa.

Smoton mukaan haittavaikutusten minimoimiseksi moottoripyöristä maksettavaa autoveroa pitäisi alentaa tai se pitäisi poistaa kokonaan. Yli 30 vuotta vanhat pyörät olisi vapautettava verosta.